Woord: lawaaiwaterArgieffoto (Foto: Pezibear/Pixabay) Woord: lawaaiwater (skertsend) Betekenis: Sterk drank, veral brandewyn; sinoniem raaswater (ongewoon): Nie sommer flou lawaaiwatertjies nie, a nee a, dit is regte kettingblits wat soos ‘n fontein se oog in die bekertjie kook (D. Mostert: Spektakels3, 1945, 10). In ‘n ou bron: Oom Jan maak ‘n snapsi, en meer met hom, wat oek lus het fer di lawaai water (Ons Klyntji, Desember 1897, 228). Woord: polisiekoffie (skertsend) Betekenis: brandewyn: Hy’s drie treë voor die drankkabinet by my verby, maar ek het nie omgegee nie. Trouens, ek is toe daar uitasem langs die drankkabinet, en ja, toe verander ek sommer ons ou koffietjies na ‘n dubbel polisiekoffie (Volksblad, 22 Augustus 2016, E). Hierdie interessante brokkie is aan Maroela Media se Taaltoffie verskaf deur die Woordeboek van die Afrikaanse Taal. Ondersteun gerus hulle Borg ‘n Woord-projek.